മൂവാറ്റുപുഴ താലൂക്ക് ആശുപത്രിയിലെ കൈയേറ്റം: നാലു പേര് അറസ്റ്റില് മൂവാറ്റുപുഴ: താലൂക്ക് ആശുപത്രിയിലെ ജീവനക്കാരെ കൈയേറ്റം ചെയ്യുകയും ആശുപത്രിയുടെ പ്രവര്ത്തനങ്ങള് തടസപ്പെടുത്തുകയും ചെയ്ത കേസില് നാലു പേരെ അറസ്റ്റു ചെയ്തു. കല്ലൂര്കാട് മരുതൂര് സ്വദേശികളായ കാവുംപറന്പില് ശ്രീജിത് 21, വളനിയില് ജോബിന് 22, മഠത്തില്പറന്പില് അജയ് 18, നാരായണത്ത് പറന്പില് അനന്തു 22 എന്നിവരെയാണ് ജില്ലാ പോലീസ് മേധാവി കെ. കാര്ത്തിക്കിന്റെ നേതൃത്വത്തിലുള്ള പ്രത്യേക അന്വേഷണ സംഘം അറസ്റ്റു ചെയ്തത്. കഴിഞ്ഞ ഞായറാഴ്ചയായിരുന്നു സംഭവം. ശ്രീജിത്തിന്റെ നേതൃത്വത്തിലെത്തിയ സംഘം ആശുപത്രിയില് ആക്രമണം അഴിച്ചുവിടുകയായിരുന്നു. സംഭവത്തിനു ശേഷം പ്രതികള് ഒളിവില്പോയി. സംഘത്തിലെ ജോബിന് മോഷണ കേസിലെയും അനന്തു അടിപിടി കേസിലെയും പ്രതികളാണ്. ഡിവൈഎസ്പി മുഹമ്മദ് റിയാസ്, ഇന്സ്പെക്ടര് സി.ജെ. മാര്ട്ടിന്, എസ്ഐ വി.കെ. ശശികുമാര്, സി.എം. രാജേഷ്, സുനില് സാമുവല്, ബിബില് മോഹന്, ജീന്സ് കുര്യാക്കോസ് തുടങ്ങിയവര് അന്വേഷണ സംഘത്തില് ഉണ്ടായിരുന്നു.